LPN คาดกำไร 3Q58 โตก้าวกระโดดแนะนำซื้อราคาเป้าหมาย 18.50 บาท
PN คาดกำไรสุทธิไตรมาส 3/58 เป็น 984 ล้านบาท ทำสถิติกำไรสูงสุดใหม่และเพิ่มก้าวกระโดด 75% เทียบช่วงเดียวกันของปีก่อนและ 20% เทียบไตรมาสก่อนหน้า สาเหตุหลักคือ รายได้จากการขายโต 70% เทียบช่วงเดียวกันของปีก่อนเป็น 5.85 พันล้านบาท ซึ่งโครงการคอนโดที่ให้รายได้หลักในไตรมาสนี้คือ ลุมพินี พาร์ค พระราม 9 ลุมพินี วิลล์อ่อนนุช-ลาดกระบัง 2 ลุมพินี เพลส ศรีนครินทร์-หัวหมาก และลุมพินีพาร์ครัตนาธิเบศร์-งามวงศ์วาน คงคำแนะนำซื้อราคาพื้นฐาน 18.50 บาท
14 ต.ค. 2558

บล.ดีบีเอสฯ ระบุในบทวิเคราะห์ (14 ต.ค.) ว่า บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN  คาดกำไรสุทธิไตรมาส 3/58 เป็น 984 ล้านบาท ทำสถิติกำไรสูงสุดใหม่และเพิ่มก้าวกระโดด 75% เทียบช่วงเดียวกันของปีก่อนและ 20% เทียบไตรมาสก่อนหน้า สาเหตุหลักคือ รายได้จากการขายโต 70% เทียบช่วงเดียวกันของปีก่อนเป็น 5.85 พันล้านบาท ซึ่งโครงการคอนโดที่ให้รายได้หลักในไตรมาสนี้คือ ลุมพินี พาร์ค พระราม 9 ลุมพินี วิลล์อ่อนนุช-ลาดกระบัง 2 ลุมพินี เพลส ศรีนครินทร์-หัวหมาก และลุมพินีพาร์ครัตนาธิเบศร์-งามวงศ์วาน
ด้านอัตรากำไรขั้นต้นทรงตัว เทียบไตรมาสก่อนหน้า ที่ 30%+ อย่างไรก็ตามเราคาดว่ากำไรในงวดไตรมาส 4/58 จะอ่อนลงเทียบกับทั้ง เทียบช่วงเดียวกันของปีก่อนและเทียบไตรมาสก่อนหน้า เนื่องจากเราคาดว่ารายได้จะลดลงมาอยู่ที่ 3.4 พันล้านบาท
ยอดขาย (Presales) 9M58 เป็น 11.9 พันล้านบาท ลดลง 9% เทียบช่วงเดียวกันของปีก่อนและคิดเป็น 70% ของเป้ายอดขายปี 58 ที่ปรับลงเป็น 17 พันล้านบาท (จากก่อนหน้าที่ 20 พันล้านบาท) ทั้งนี้ LPN ได้เปิดขายโครงการใหม่เพียง 3 โครงการในช่วงครึ่งแรกปี 58 และไม่ได้เปิดขายโครงการใหม่เลยในงวด ไตรมาส 3/58 อย่างไรก็ตามในงวดไตรมาส 4/58 นี้ บริษัทได้วางแผนเปิดขายโครงการใหม่ 4 แห่งมูลค่าขาย 7 พันล้านบาท
คงคำแนะนำซื้อราคาพื้นฐาน 18.50 บาท เราได้ปรับลดประมาณการปีนี้และปีหน้าลงในอัตรา 3% เพื่อสะท้อนสมมุติฐานรายได้และค่าใช้จ่ายขาย-บริหารที่อนุรักษ์นิยมมากขึ้น ส่วนจากการศึกษาผลดีจากมาตรการกระตุ้นอสังหาฯ หากรัฐปรับลดค่าธรรมเนียมการโอนลดลงเหลือ 0.01% เป็นเวลา 6 เดือน จนถึง 31 มี.ค.59 คาดว่า LPN จะได้ประโยชน์คือ กำไรเพิ่มขึ้นประมาณ 1-2% ต่อไตรมาส แม้จะไม่ถึงกับมากนัก แต่ก็ยังดีกว่าไม่มีมาตรการช่วยเหลือออกมา ด้านราคาพื้นฐานประเมินด้วย P/E ปี 59 ที่ 9.5 เท่า